**IZVJEŠĆE O OBAVLJENOM NADZORU NAD VOĐENJEM POSLOVA, O MATERIJALNOM I FINANCIJSKOM POSLOVANJU I RASPOLAGANJU SREDSTVIMA, TE O IZVRŠAVANJU I PROVEDBI PROGRAMA RADA I FINANCIJSKOG PLANA TURISTIČKE ZAJEDNICE MJESTA BOŽAVA**

**ZA 2023. GODINU**

Božava, veljača 2025.

1. **UVOD**

Sukladno čl. 16. **Zakona o turističkim zajednicama i promicanju hrvatskog turizma i članku 17. Statuta Turističke zajednice mjesta Božava, Skupština Turističke zajednice mjesta Božava provela je nadzor nad vođenjem poslova, o materijalnom i financijskom poslovanju i raspolaganju sredstvima te o izvršavanju i provedbi programa rada i financijskog plana TZM Božava za 2023. godinu.**

**Skupština Turističke zajednice mjesta Božava je po provedenom nadzoru, na svojoj 20. sjednici održanoj 23. veljače 2025., usvojilo Izvješće o obavljenom nadzoru.**

**Po provedenom nadzoru, a nakon uvida u zapisnike tijela i poslovno-financijsku dokumentaciju, utvrđeno je sljedeće:**

1. **RAD TIJELA TZM BOŽAVA (SKUPŠTINA, TURISTIČKO VIJEĆE)**

**SKUPŠTINA**

**U 2023. godini su održane su 2 sjednice Skupštine:**

* **16. sjednica 19. ožujka 2023. g. –** Usvojeno je Financijsko izvješće i Izvješće o izvršenju programa rada za 2022. godinu
* 17. sjednica **09. prosinca 2023**.g. – **Usvojeni je Program rada i Financijski plan za 2024. godinu**

**TURISTIČKO VIJEĆE**

**U 2023. godini održano je 5 sjednica Turističkog vijeća:**

* **29. sjednica** 19. ožujka 2023.g. – Usvojen prijedlog Financijskog izvješća i Izvješća o izvršenju programa rada za 2022. godinu; Utvrđena osnovica za obračun i isplatu plaća, naknada i ostalih primanja djelatnika TZM Božava
* **30. sjednica** 11. lipnja 2023.g. – Zapošljavanje sezonskog radnika Turističkom informativnom centru; Projekti i manifestacije – utvrđivanje financijske strukture
* **31. sjednica** 29. srpnja 2023.g. – Donacija sredstava za organizaciju Božavske noći; Prijedlog izbora novog člana Vijeća i Skupštine TZM Božava
* **32. sjednica** 08. studenog 2023.g. – Analiza podataka sezone 2023.; Projekti u budućim razdobljima
* **33. sjednica** 09. prosinca 2023.g. – Rebalans proračuna za 2023. godinu; Prijedlog programa rada i financijskog plana za 2024. godinu

**Po obavljenom nadzoru možemo zaključiti da su tijekom 2023. godine održane 2 sjednice Skupštine i 5 sjednica Turističkog vijeća što je u skladu sa Zakonom.**

**GOSPODARENJE**

**Iz prezentirane dokumentacije proizlazi da je TZM Božava poslovala kako slijedi:**

**Ukupni planirani prihodi za 2023. iznosili su 46.718,43 eura, a ostvareni su u iznosu od 42.346,42 eura** što je 9,36 posto manje od planiranog.

Planirani prihod od turističke pristojbe iznosio je 27.871,79 eura, dok je ostvareni iznosio 19.994,48 eura što je 28,26% manje od planiranog.

Planirani prihod od članarina iznosio je 3.318,07 eura, dok je ostvareni iznosio 5.277,23 eura što je 59% više od planiranog.

Prihodi od drugih aktivnosti iznosili su 7.660,43 eura (iz proračuna JLS i državnog proračuna, iz EU fondova, od ostalih prihoda), a preneseni prihod iz prethodne godine iznosio je 9.414.28 eura.

Ukupni rashodi planirani su u iznosu od 37.238,74 eura, a ostvareni su u iznosu od 39.284,64 eura) što je 5,49% više od planiranog.

Skupština zaključuje da nema nikakvih primjedbi na vođenje poslova Zajednice. Materijalno i financijsko poslovanje i raspolaganje sredstvima Turističke ajednice je u skladu sa zakonom. Izvršenje i provedba Programa rada i financijskog plana je također u skladu sa zakonom.

Predsjednik TZM Božava:

Tomislav Jerić

Božava, 23. veljače 2025.